Държавен вестник, бр. 53, 2022 г., стр. 29

БРОЙ  53	
Д Ъ Р Ж А В Е Н  В Е С Т Н И К 	
СТР.  29  
1. Изисквания към кандидатите 
1.1. Изисквания към кандидатите за вхо-
дящо минимално образователно равнище за 
придобиване на степен на професионална 
квалификация (СПК) съгласно Закона за про-
фесионалното образование и обучение (ЗПОО)
За придобиване на трета степен на про-
фесионална квалификация по професията 
„Корабоводител“ от Списъка на професиите 
за професионално образование и обучение по 
чл. 6, ал. 1 от ЗПОО (утвърден от министъра 
на образованието и науката със Заповед № РД-
09-413 от 12.05.2003 г., посл. изм. със Заповед 
№ РД-09-4493 от 18.11.2021 г.) изискванията за 
входящото минимално образователно равнище 
към кандидатите са:
· за ученици:
за трета степен – завършено основно 
образование.
Здравословното състояние на кандидата 
се удостоверява с медицински документ, до-
казващ, че професията, по която желае да се 
обучава, не му е противопоказна.
При навършване на 16 години, преди 
започване на плавателна практика или при 
продължаващо професионално образование и 
обучение, здравословното състояние на кан-
дидата се удостоверява от лечебно заведение 
или център съгласно чл. 7 от Наредба № Н-11 
от 2014 г. за определяне на изискванията за 
здравословна годност на морските лица в 
Република България (ДВ, бр. 41 от 2014 г.).
· за лица, навършили 16 години:
за трета степен – придобито право за 
явяване на държавни зрелостни изпити или 
придобито средно образование.
Здравословното състояние на кандидата се 
удостоверява от лечебно заведение или център 
съгласно чл. 7 от Наредба № Н-11 от 2014 г.  
за определяне на изискванията за здравословна 
годност на морските лица в Република Бъл-
гария (ДВ, бр. 41 от 2014 г.). Медицинското 
свидетелство следва да доказва, че обучаемият 
е годен да упражнява професията, за която 
желае да се обучава, и професията не му е 
противопоказна.
1.2. Валидиране на професионални знания, 
умения и компетентности
Придобиването на квалификация по про-
фесията „Корабоводител“ чрез валидиране 
на придобити с неформално или информално 
учене резултати от ученето се осъществява 
съгласно Наредба № 2 от 2014 г. за условията 
и реда за валидиране на професионални зна-
ния, умения и компетентности, издадена от 
министъра на образованието и науката (ДВ, 
бр. 96 от 2014 г.).
2. Описание на професията
2.1. Трудови дейности, отговорности, лич-
ностни качества, особености на условията на 
труд, оборудване и инструменти, изисквания 
за упражняване на професията, определени в 
законови и подзаконови актове (здравословно 
състояние, правоспособност и др.)
За специалност „Корабоводене – морско“:
Корабоводителят участва в управлението 
на кораба и изпълнението на команди на руля, 
води наблюдение, съдейства за наблюдение 
и управление на безопасна вахта, използва 
аварийно оборудване и извършва действия 
при аварийни ситуации. Корабоводителят 
допринася за акостиране, закотвяне и други 
швартови операции, участва при обработката 
на товара и запасите, допринася за безопасната 
експлоатация на палубното оборудване и ме-
ханизми, прилага процедури за здравословна 
и безопасна работна среда, допринася за пре-
дотвратяване на замърсяването на морската 
среда. Същият управлява спасителни съдове 
и спасителни лодки, допринася за подръжката 
и ремонта на кораба.
В работата си корабоводителят използва 
жиро- и магнитни компаси, каталози на 
карти, навигационни карти (включително 
изображение на електронни карти и инфор-
мация), радионавигационни предупреждения, 
секстант, азимутално огледало, радионавига-
ционно обзавеждане, ехолот, компас, лоции, 
таблици на приливи. Използва системи за 
вътрешнокорабни връзки и аварийни ситуации, 
пиротехнически средства, спътникови и ава-
рийни радиобуйове и отражатели при търсене 
и спасяване. В работата си използва швартови 
системи, включително въжета, котвени лебед-
ки, шпилове, обезопасители за въжета, кабели 
на палубата и кнехтове. Налага се да използва 
опасни и вредни вещества, бои, смазочни и 
почистващи материали и оборудване, ръчни 
и електрически инструменти и др.
Личностните качества, които са необхо-
дими за упражняване на професията, са: 
прецизност, точност, сръчност, умения за 
планиране, за организация и ръководство 
на колективна трудова дейност, прецизност 
при спазване на изисквания и инструкции, 
отговорност, коректност, логическо мислене 
и комбинативност за справяне в проблемни 
ситуации, самоконтрол, предприемчивост, 
стимулиране на екипната работа. Умения за 
устно и писмено изразяване.
Лицето, придобило трета степен на про-
фесионална квалификация по професията 
„Корабоводител“, трябва да премине обучение 
по специална и допълнителна подготовка 
(според специалността) съгласно Наредба № 6 
от 2021 г. за компетентност на морските лица 
в Република България (ДВ, бр. 54 от 2021 г.).
За специалност „Корабоводене – речно“:
Корабоводителят подпомага ръководния 
персонал на плавателното средство при из-